CELEX: 32007R0323
Language: ro
Date: 2007-03-26 00:00:00
Title: Regulamentul (CE) nr. 323/2007 al Comisiei din 26 martie 2007 de modificare a anexei V la Regulamentul (CE) nr. 850/2004 al Parlamentului European și al Consiliului privind poluanții organici persistenți și de modificare a Directivei 79/117/CEE (Text cu relevanță pentru SEE )

27.3.2007   
            
            
               RO
            
            
               Jurnalul Oficial al Uniunii Europene
            
            
               L 85/3
            
         REGULAMENTUL (CE) NR. 323/2007 AL COMISIEI
   din 26 martie 2007
   de modificare a anexei V la Regulamentul (CE) nr. 850/2004 al Parlamentului European și al Consiliului privind poluanții organici persistenți și de modificare a Directivei 79/117/CEE
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (1), în special articolul 7 alineatul (6) și articolul 14 alineatul (3),
   întrucât:
   
               (1)
            
            
               După cum se specifică în partea 1 a anexei V la Regulamentul (CE) nr. 850/2004, operațiunile prevăzute în partea 2 a respectivei anexe pot necesita, de asemenea, în unele cazuri, operațiuni de pretratare. Prin urmare, partea 2 a anexei V trebuie modificată în consecință.
            
         
               (2)
            
            
               Măsurile prevăzute în prezentul regulament sunt cele mai adecvate pentru asigurarea unui nivel ridicat de protecție.
            
         
               (3)
            
            
               Măsurile prevăzute în prezentul regulament sunt conforme cu avizul comitetului instituit în temeiul articolului 18 din Directiva 75/442/CEE a Consiliului din 15 iulie 1975 privind deșeurile (2),
            
         ADOPTĂ PREZENTUL REGULAMENT:
   Articolul 1
   Anexa V la Regulamentul (CE) nr. 850/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 martie 2007.
      
         
            Pentru Comisie
         
         Stavros DIMAS
         
            Membru al Comisiei
         
      
   
   
      (1)  JO L 158, 30.4.2004, p. 7. Regulament, astfel cum a fost modificat ultima dată prin Regulamentul (CE) nr. 172/2007 al Consiliului (JO L 55, 23.2.2007, p. 1).
   
      (2)  JO L 194, 25.7.1975, p. 39. Directivă, astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
   ANEXĂ
   La partea 2 a anexei V la Regulamentul (CE) nr. 850/2004, după prima teză se adaugă următorul paragraf:
   
      „Operațiunile de pretratare înainte de depozitarea permanentă în conformitate cu această parte din prezenta anexă pot fi efectuate, cu condiția ca o substanță prevăzută în anexa IV, care este izolată din deșeuri în timpul operațiunii de pretratare, să fie eliminată ulterior în conformitate cu partea 1 a prezentei anexe. În plus, operațiunile de reambalare și de depozitare temporară pot fi efectuate anterior operațiunii de pretratare sau înainte de depozitarea permanentă în conformitate cu această parte din prezenta anexă.”